جامع الکبیر (شحر)

جامع الکبیر 
شہر شحر کی جامع کبیر، جسے شحر کا جامع مسجد بھی کہا جاتا ہے، حارۃ القریہ میں واقع ہے۔ یہ حضرموت کی پہلی مسجد سمجھی جاتی ہے۔ اسے اہلِ شحر نے 10 ہجری میں اس وقت تعمیر کیا جب وہ اسلام قبول کرنے کے بعد اپنے وطن واپس آئے۔ اس سے قبل وہ عام الوفود (9 ہجری) میں دیگر اہلِ یمن کے ساتھ وفد کی صورت میں مدینہ منورہ گئے تھے جہاں انھوں نے نبی محمد سے ملاقات کی۔
 تاریخ 
207 ہجری میں شیخ محمد عبد العلیم باصِدّیق جو شحر کے تاجروں میں سے تھے نے مسجد کی تجدید کروائی۔
571 ہجری میں فقیہ عبد اللہ بن سعید شحری نے مسجد کی مرمت اور تجدید کا اہتمام کیا۔
782 ہجری میں امیرِ دولتِ رسولیہ محمد بن حاجب نے جامع شحر کی تجدید کا حکم دیا۔

مسجد کی تعمیر و مرمت وقتاً فوقتاً جاری رہی:
846 ہجری میں شیخ احمد بن قضیمتی نے تجدید کی۔
900 ہجری میں قاضی عبد اللہ بن محمد بن عبسین نے مسجد کی مرمت کروائی۔
934 ہجری میں عبد اللہ بن عبد الرحمن بن فقیہ اور شیخ اسماعیل کرامی نے مسجد کو وسعت دی اور خواتین کے لیے علاحدہ مصلا تعمیر کروایا۔

بعد ازاں 1220 ہجری میں حسین بن محمد بن سہل نے مسجد کو ازسرِنو تعمیر کیا، اس کی توسیع کی اور ایک مینار بھی تعمیر کرایا۔

جدید دور میں:

1385 ہجری (1965ء) میں مسجد کی ازسرِنو تعمیر، جدید طرز پر تزئین اور بجلی کی فراہمی کی گئی۔
1996ء میں جمہوریۂ یمن کی صدارت کی جانب سے مسجد کی مرمت اور صحن کی چھت سازی کے لیے ایک باقاعدہ بجٹ منظور کیا گیا۔ 

 حوالہ جات 

زمرہ:یمن کی تاریخی مساجد
زمرہ:مقام نقشہ ویکی ڈیٹا سے ماخوذ
زمرہ:ویکی ڈیٹا والے صفحات
زمرہ:محافظہ حضرموت کی عمارتیں اور تعمیرات
زمرہ:حضرموت کی مساجد